**Ogranak Matice hrvatske u Koprivnici** u suradnji s Društvom za čuvanje i promicanje podravskog identiteta **„Podravski Zvon“, HUŠK-om,** Hrvatskom udrugom školskih knjižničara i **Društvom „Podravec“ Zagreb**

raspisuje

literarni natječaj **„Kanižajada Limačijada“** za učenice i učenike

**osnovnih škola, gimnazija i ostalih srednjih škola u Republici Hrvatskoj**.

Cilj je ovoga natječaja razvijati u mladih svijest o važnosti izražavanja pisanom riječju, poticati kreativnost pisanja i razvijati pisanje humorističnih forma u stihu i prozi. **U spomen je na lik i djelo književnika Paje Kanižaja**, a o obljetnici njegove smrti.

**Uvjeti natječaja:**

1. Natječaj „**KANIŽAJADA LIMAČIJADA“** traje do **21. listopada 2016.**

2. **Pravo sudjelovanja** imaju učenice i učenici od 1. do 8. razreda osnovne školete polaznice i polaznici **gimnazija i svih srednjih škola u Republici Hrvatskoj.**

3. Svi pristigli radovi bit će podijeljeni u kategorije:

a) **od** **1. do 4. razred osnovne škole tekstovi u stihu i prozi** (do jedne stranice teksta, tj. „jedne kartice'“ – novinarskog teksta). Broj stihova, tj. duljina poetskog djela nije ograničena.

b) **od** **5. do 8. razreda osnovne škole**

c) **od** **1. do 4. razreda gimnazije i svih srednjih škola**

**Teme i motivi stihovnog i proznog teksta slobodnog su izbora,**

**a prednost imaju radovi humorističnog sadržaja.**

Natječaj je otvoren za radove na bilo kojem od triju hrvatskih narječja: **čakavskom, kajkavskom i štokavskom,** kao i na s**tandardnom jeziku** za sve kategorije.

5**.** Učenice i učenike za sudjelovanje u natječaju mogu prijaviti **učiteljice i učitelji, nastavnice i nastavnici, knjižničarke i knjižničari, ravnateljice i ravnatelji.**

6. Na natječaj je moguće prijaviti samo **individualne učeničke radove**.

7. Broj radova za sudjelovanje u natječaju **nije ograničen.**

8. Svaki rad na poleđini treba sadržavati:

**·naslov teksta**

**·ime i prezime učenice/učenika**

**·ime škole, adresu i mjesto**

**·ime i prezime mentora (koji prijavljuje rad na natječaj)**

**·broj telefona/mobitela za kontaktiranje**

**·e-adresu**

9. Radove se šalju do **21. listopada 2016.** na adresu ili e-adresu

**Ogranak Matice Hrvatske u Koprivnici**

**historia@muzej-koprivnica.hr**

**Trg Leandera Brozovića 1**

**Muzej grada Koprivnice**

**48000 KOPRIVNICA**

1o. **U svakom izričaju te u svakoj dobnoj skupini bit će izabrano 5 radova** koji će se nagraditi i predstaviti u prigodnom programu na obilježavanju „Dana Paje Kanižaja“ u Đelekovcu, a svi će se radovi predstaviti u prigodnom Zborniku radova po završetku natječaja i dodjele nagrada najuspješnijima.

11. Nakon prosudbe Stručnog povjerenstva **izdvojeni radovi izložit će se u Društvu „Podravec“, Ilica 75, Zagreb.**

12. **O rezultatima natječaja dobitnici će biti obaviješteni elektroničkim putem.**

13**. Radovi** pristigli na natječaj **ne vraćaju se.**

14. Članovi Stručnog povjerenstva jesu: **Božidar Prosenjak, književnik, kao predsjednik Povjerenstva**; **dr. sc. prof. Diana Zalar, Učiteljski fakultet u Zagrebu**; **Vanja Jurilj, predsjednica HUŠK-a, Siniša Cmrk i Ernest Fišer, književnik.**

Predsjednik

**Ogranka Matice hrvatske u Koprivnici**

**Dražen Ernečić**